17/12/2013 | Administración LocalMunicipal
Arteixo
Persoal
Convocatoria e bases dunha praza de oficial da Policía Local en propiedade no Concello de Arteixo

“CONVOCATORIA E BASES REGULADORAS PARA A PROVISIÓN, COBERTURA EN PROPIEDADE, POLO PROCEDEMENTO DE CONCURSO-OPOSICIÓN, PROMOCIÓN INTERNA, SEGUIDO DE CURSO SELECTIVO DE FORMACIÓN TEÓRICO-PRÁCTICO, DUNHA PRAZA DE OFICIAL DA POLICÍA LOCAL, VACANTE NO CADRO DE PERSOAL DESTE CONCELLO E INCLUÍDA NA OFERTA DE EMPREGO PÚBLICO DE 2013”, aprobadas en Xunta de Goberno Local de data 27 de novembro de 2013.1.ª) Obxecto da convocatoria. É obxecto da convocatoria a provisión, cobertura en propiedade, polo proceso de concurso-oposición, de unha praza de oficial, encadrada na escala de Administración especial, subescala de servizos especiais, escala básica, pertencente ao grupo C1 de clasificación, consonte o disposto nos artigos 24.1. d, e 24.2. c, da Lei 4/2007, do 20 de abril, de coordinación de policías locais. As prazas estaran dotadas coas retribucións básicas inherentes ao grupo C1 e as retribucións complementarias correspondentes segundo a relación de postos de traballo contida nos orzamentos municipais en vixencia.2.ª) Requisitos dos aspirantes. Para participar no concurso-oposición, os aspirantes deberán reunir os seguintes requisitos: a) Ser funcionario de carreira do Corpo cun mínimo de 3 anos continuados de servizo activo na categoría inmediata inferior, computándose tamén neste caso o tempo de segunda actividade por causa de embarazo ou lactación. b) Posuír o título de Bacherelato, Formación Profesional de 2.º grao ou equivalente ou o curso de dispensa que para tal efecto estivera programado pola AGASP, segundo o establecido no art.31. b) do decreto 243/2008, do 16 de outubro. c) Non padecer enfermidade ou discapacidade física ou psíquica que impida o exercicio das funcións propias do posto. d) Non ter sido sancionado por falta grave ou moi grave, ou telas canceladas nin separado mediante expediente disciplinario, do servizo do Estado, comunidades autónomas e administracións locais, nin acharse inhabilitado para o exercicio das funcións públicas. e) Faltarlle mais dun ano para o pase á situación de segunda actividade por razón de idade. Todos os requisitos deberán estar referidos á data na que expire o prazo de presentación de solicitudes.3.ª) Taxa por dereitos de exame. A taxa por dereitos de exame fíxase 19,61 euros, segundo a correspondente ordenanza fiscal vixente.4.ª) Sistema de selección. O sistema de selección é o de concurso-oposición, seguido de curso selectivo de formación teórico-práctico Academia Galega de Seguridade Pública (AGASP). 5.ª) Solicitudes.1.–Os que desexen tomar parte no proceso selectivo deberán facelo constar mediante instancia dirixida ao alcalde do Concello, directamente ou a través dos procedementos previstos no artigo 38.4 da Lei 30/1992, de réxime xurídico das administracións públicas e do procedemento administrativo común. O prazo de presentación de instancias é o de vinte días naturais, a partir do seguinte ao da publicación do anuncio da convocatoria no Boletín oficial del Estado (BOE). Á instancia achegarase fotocopia cotexada do DNI e xustificante de ter aboados na tesouraría municipal os dereitos de exame que en cada convocatoria se precisen, ou xustificante de xiro postal ou telegráfico do seu pagamento, así como toda a documentación acreditativa e cotexada dos méritos a considera na fase de concurso.6.ª) Admisión de aspirantes.6.ª.1. Para ser admitido e tomar parte no concurso-oposición que se convoca será necesario que os aspirantes manifesten na súa instancia que reúnen todas e cada unha das condicións sinaladas na base n.º 2.6.ª.2. Rematado o prazo de presentación de instancias, o alcalde ditará, no prazo máximo de un mes, resolución pola que se aprobará a lista provisional de admitidos/as e excluídos/as, que se publicará no Boletín oficial da Provincia (BOP) e no taboleiro de edictos da Casa do Concello. Na mesma resolución incluirase a composición íntegra do tribunal e o lugar, hora e data de comezo do concurso.6.ª.3. Os aspirantes disporán dun prazo de dez días para emenda, nos termos do artigo 71 da Lei 30/1992. Unha vez transcorrido o dito prazo, o alcalde ditará resolución definitiva, que levará implícita a estimación ou desestimación das solicitudes de emenda e que se publicará no taboleiro de edictos da Casa do Concello. O resto dos anuncios que se deriven da convocatoria serán inseridos unicamente no taboleiro de edictos da Casa do Concello.6.ª.4. O feito de figurar na resolución de admitidos non prexulga que se lle recoñeza aos interesados a posesión dos requisitos esixidos no procedemento que se convoca. Cando da documentación que debe presentarse no caso de superar o proceso selectivo se desprenda que non posúen algún dos requisitos, os interesados decaerán en todos os dereitos que puideran sen derivarse da súa participación no procedemento.6.ª5. No suposto de non existir aspirantes excluidos na listaxe provisional, esta poderá elevarse a defintiva, cdesignándose a composición defintiva do tribunal e dando lugar ao inicio do proceo selectivo.7.ª) Tribunal cualificador.7.ª.1. A composición do tribunal cualificador será a establecida segundo o Decreto 243/2008, do 16 de outubro, en relación co art.34 da Lei 4/2007, de coordenación de policías locais de Galicia, coas modificacións devenidas do establecido pol art. co artigo 55.1. c) e d) e art.60 da Lei 7/2007 do EBEP e demais lexislación de aplicación. A designación específica dos membros titulares e suplentes que actuarán neste proceso, efectuarase pola mesma resolución pola que se aprobe a listaxe provisional de aspirantes admitidos e excluidos e, no suposto de non exisitires aspirantes excluidos, pola resolución que apreobe a listaxe definitiva.7.ª.2. O tribunal non se poderá constituír nin actuar sen a presenza, cando menos, da metade dos seus membros, titulares ou suplentes, indistintamente. En todo caso requírese a asistencia do presidente e do secretario ou os que legalmente os substitúan.7.ª.3. Os membros do tribunal deberanse de abster de intervir, comunicándoo á autoridade convocante, cando concorran as circunstancias previstas no artigo 28 da Lei 30/1992, do 26 de novembro, ou estivesen preparando a aspirantes ás probas nos cinco anos anteriores á publicación da convocatoria. Os aspirantes poderán recusar aos membros do tribunal cando concorran aquelas circunstancias.7.ª.4. O tribunal resolverá todas as dúbidas que xurdan na aplicación das presentes normas, así como nos casos non previstos polas mesmas. Tamén poderá dispor a incorporación aos seus traballos de asesores especialistas para o concurso, limitándose os asesores a prestar a colaboración nas súas especialidades técnicas.7.ª.5. Todos os membros do tribunal terán voz e voto, debendo cumprir os requisitos de titulación, especialidade técnica e idoneidade, así como salvagardando o principio de paridade na súa composición.7.ª.6. Os integrantes do órgano de selección percibirán as indemnizacións que correspondan segundo o prescrito no Real decreto 462/2002, do 24 de maio. Para estes efectos o tribunal terá a categoría terceira.8.ª) Contido do proceso selectivo e sistema de cualificación. O proceso selectivo constará da fase de concurso de méritos, segundo establece os artigos, 32.1 e 37. b da Lei 4/2007, do 20 de abril, de coordinación das policías locais, e una fase de oposición. Baremos de méritos: de carácter previo e non eliminatorio. De conformidade ao establecido pola orde de 28 de xaneiro de 2009, de desenvolvemento do Decreto 243/2008, a fase de baremo de méritos rexirase polo establecido polo anexo II ( EPÍGRAFE A ) da referida orde, recollido como Anexo I da presente convocatoria e bases. Tendo en conta que a fase de concurso lle corresponderá o 40 % da puntuación máxima total de todo o proceso, incluida a oposición, para ponderar equitativamente os méritos, tomarase este máximo que os aspirantes poderían acadar, a cal se lle outrogarán os 4 puntos. Proporcionalmente se lle asignará a puntuación a cada aspirante, aplicando a regra de 3 simple e cun máximo de tres decimais sen redondeo. Fase de oposición: posterior á fase de concurso e de carácter eliminatorio.1.º exercicio: consistirá na contestación a un test de 120 preguntas relativas o temario relacionado no anexo II, de conformidade ao establecido pola Orde do 28 de xaneiro 2009, de desenvolvemento do decreto 243/2008 (anexo II, epígrafe B). Calificarase de cero a dez puntos, siendo necesario obtener ó menos cinco puntos para superar a proba, a cualificación farase atendendo á seguinte fórmula N= (A-F/3)/12. A duración máxima do exercicio será de dúas horas.2.º exercicio: consistirá na resolución dun caso práctico relacionado co temario anexo á presente, que os aspirantes terán que desenvolver no tempo máximo dunha hora e que será leído ante o tribunal. O exercicio cualificarse de 0 a 10 puntos, sendo necesario acadar 5 putnos para o superar.3.º exercicio: traducción dun escrito do castelán ó galego, cunha duración máxima de 15 minutos. Será cualificado como apto ou non apto. Quedarán exentos da realización deste exercicio aqueles aspirantes que acrediten estar en posesión do título de CELGA IV ou equivalente. A puntuación final da fase de oposición de cada aspirante será a suma da obtida en cada exercicio que deberá ponderase en relación ao 60% da nota final que corresponde á fase de oposición, de conformidade ao establecido polo art.32.3 do Decreto 243/2008 de 16 de outubro. Para a valoración dos méritos, os aspirantes deberán presentar, xunto coa instancia para tomar parte no proceso selectivo, unha relación dos que aleguen, enumerados segundo a orde establecida no anexo II da presente. A citada relación acompañarase os documentos xustificativos dos mesmos, orixinais ou fotocopias compulsadas, pois non se tomarán en consideración nin serán valorados aqueles que non queden debidamente acreditados, en todos os seus extremos, dentro do prazo de presentación de instancias. Os aspirantes poderán empregar indistintamente calquera das dúas linguas oficiais (galego ou castelán), á súa elección. A puntuación final virá dada pola suma dos parciais de cada apartado do concurso oposición, tendo en conta as precisións establecidas na presente base relativas á “valoración profesional”. 9.ª) Resultado final do concurso-oposición e proposta de nomeamento como funcionario en prácticas. A cualificación definitiva do concurso será o resultado da suma das puntuacións outorgadas polo tribunal segundo os méritos alegados e baremables e fase de oposición. O tribunal declarará aprobado ao aspirante que obtivese a maior puntuación e proporalle ao órgano competente da Corporación o seu nomeamento como funcionario –oficial– da Policía Local en prácticas. Tal nomeamento será efectuado ao inicio do curso selectivo de formación teórico-práctico, previa presentación dos documentos a que se refire a base 10.ª desta convocatoria. O tribunal non poderá declarar que superaron o proceso selectivo un número superior de aspirantes ó de prazas convocadas.10.ª) Presentación de documentos.10.ª.1.–No prazo de vinte días naturais, contados dende o seguinte ó da publicación da lista co aspirante aprobado na fase de concurso este, para poder ser nomeado funcionario en prácticas deberá presentar no Rexistro Xeral do Concello, os seguintes documentos: a) Declaración xurada de non ter sido separado mediante expediente disciplinario de ningunha administración pública, nin atoparse inhabilitado para o exercicio das funcións públicas. b) Declaración xurada de non acharse incurso en ningunha causa de incapacidade e incompatibilidade de conformidade coa lexislación vixente e referida ó momento da súa toma de posesión. c) Certificación médica oficial acreditativa de non padecer enfermidade ou eiva física ou psíquica que imposibilite o normal exercicio da súa función. O resto dos requisitos esixidos na base segunda non é preciso xustificalos, dada a condición previa de funcionario do aspirante proposto para o nomeamento.10.ª.2.–No prazo de vinte días, contados a partir da conclusión do curso selectivo de formación teórico-práctico, o aspirante aprobado deberá presentar, tamén, a documentación sinalada na base 10.ª.1 para ser nomeado funcionario de carreira.11.ª) Curso de aptitude e adquisición da condición de funcionario de carreira no emprego de oficial. O aspirante proposto que presente en prazo a documentación preceptiva será nomeado funcionario en prácticas no emprego de oficial, cando se incorpore ao curso selectivo de formación teórico-práctico na AGASP, de conformidade co establecido no artigo 38 e seg. do Decreto 243/2008, curso que deberá superar para poder ser nomeado funcionario de carreira. Superado o curso selectivo de formación, e previa documentación dos documentos a que se refire a base 10.ª, o alcalde nomeará ao aspirante como oficial da policía local (na condición de funcionario de carreira), o cal deberá tomar posesión no prazo regulamentariamente establecido.12.ª) Normativa de aplicación. A presente convocatoria réxese por estas bases e polos demais disposicións aplicables, entre elas as seguintes: – Lei 5/2007 do EBEP. – Lei 7/1985, do 2 de abril reguladora das bases do réxime local (LRBRL). – Lei 5/1997, do 22 de xullo, de Administración local de Galicia (LALG), – Texto refundido das disposicións locais vixentes en materia de réxime local, aprobado por Real decreto 781/1986, do 18 de abril (TRRL). – Lei 30/1984, do 2 de agosto, de medidas para a reforma da función pública. – Lei 4/1988, do 26 de maio, da función pública de Galicia, modificada pola lei 13/2007 da función pública de Galicia – Lei 4/2007, do 20 de abril de coordinación das policías locais (de Galicia), Decreto 243/2008 e orde do 28 de xaneiro 2009 e demais concordantes. – Real decreto 896/1991, do 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios de Administración local. – Regulamento de selección do persoal da Administración da Comunidade autónoma de Galicia, aprobado por Decreto 95/1991, do 20 de marzo. – Regulamento xeral de ingreso do persoal ao servizo da Administración do Estado, aprobado por Real decreto 364/1995, do 10 de marzo, de aplicación supletoria.13.ª) Recursos. Contra as presentes bases e a resolución que as aproba, e a través da que tamén se convoca o proceso selectivo, que pon fin á vía administrativa, poderase interpoñer potestativamente recurso de reposición, ante o alcalde, no prazo dun (1) mes, que comezará a contar dende o día seguinte ao da última das publicacións destas no Boletín oficial da Provincia (BOP), extracto no Diario Oficial de Galicia (DOG), e anuncio no Boletín oficial del Estado (BOE), de conformidade co disposto na Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC). Tamén se poderá interpor directamente recurso contencioso-administrativo perante o Xulgado do Contencioso-Administrativo n.º 1 de Ferrol, no prazo de dous meses, contados a partir desde estas datas, de conformidade co disposto no artigo 8.1 da Lei 29/1998, do 13 de xullo, reguladora da xurisdición contencioso-administrativa. No caso de interpoñer o recurso de reposición non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado dende o día seguinte a aquel no que se produza a desestimación presunta do recurso de reposición interposto. Todo iso sen prexuízo de que se poida exercitar calquera outro que se estime procedente. Así mesmo cantos actos administrativos se deriven da presente convocatoria poderán ser impugnados polos interesados nos casos e na forma establecidos pola Lei 30/1992, do 26 de novembro, de réxime xurídico das administracións públicas e do procedemento administrativo común. MODELO DE INSTANCIA D./dona., con DNI núm., con enderezo., C. P., localidade., e teléfono de contacto. e e-mail. EXPÓN: Que tendo coñecemento da convocatoria do proceso de provisión por promoción interna de 1 praza do posto de: * OFICIAL DE POLICÍA LOCAL e declarando explícitamente coñecer e aceptar as bases reguladoras da convocatoria, cumprindo os requisitos de acceso da base 2.ª (base 2. d: Non padecer enfermidade nin defecto físico que impida o normal desenvolvemente das funcións correspondentes a dita praza. As persoas con minusvalías deberan aportar certificación do correspondente organismo, facéndoo constar asemade na instancia, sinalando si precisan adaptacións para realización das probas; e base 2. e: Non ter sido separado mediante expediente disciplinario do servizo de calquera das administracións publicas, nin estar inhabilitado para o desenvolvemento de funcións publicas por sentencia firme). Apórtase a tal efecto a seguinte documentación (marcar cunha X): √ DNI copia cotexada √ Titulación de acceso e acreditación méritos ( orixinal ou copia cotexada) √ titulación de lingua galega ( Celga IV ou perfeccionamento: orixinal ou copia cotexada) √ Taxas dereito exame ( ou certificación de desemprego ou minusvalía) SOLICITA: Sexa admitida ista Instancia para participar no proceso selectivo referido. AO SR. ALCALDE-PRESIDENTE do CONCELLO DE ARTEIXO ANEXO I BAREMO DE MÉRITOS ANEXO II TEMARIO 1.–O Estado. Concepto. Elementos. A división de poderes, Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais: clasificación e diferenciación.2.–Dereitos fundamentais e libertades públicas I: dereito á vida e integridade. Liberdade ideológica, religiosa e de culto. Dereito á liberdade e seguranza. Dereito á honra, a intimidade persoal e familiar e á propia imaxe. Dereito á liberdade e seguranza. Dereito á honra, a intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3.–O dereito á liberdade de expresión recoñecido no artigo 20 da Constitución. Dereitos fundamentais e libertades II: dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela judicial efectiva e a prohibición de indefensión. A imposición de condena ou sanción do artigo 25 da Constitucións, sentido das penas e medidas de seguranza.4.–Prohibición de tribunais de honra. O dereito á educación e á liberdade de ensino. Dereito á sindicación e á folga, especial referencia aos membros das forzas e corpos de seguranza. Deretio de petición.5.–Dereitos e deberes dos cidadáns. Os principios reitores da política social e económica. As garantías de dereitos e liberdade. Suspensión xeral e individual destes. O Defensor do Pobo.6.–A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.7.–O Poder Xudical. Principios constitucionais. Estrutura e organización do sistema judicial español. O Tribunal Constitucional.8.–Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de goberno. Mención ao Tribunal Superior de Xustiza.9.–Relacións da Xunta de Galicia coa Administración do Estado e con outras comunidades autónomas. Competencias da Comunicade Autonóma de Galicia. A reforma do Estatuto de autonomía de Galicia.10.–O dereito administrativo. Fontes e jerarquía das normas.11.–O acto administrativo. Concepto. Elementos. Clases. A validez dos actos administrativos; nulidade e anulidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.12.–O procedemento administrativo. Concepto e principios xerais. Clases. Os interesados. A estrutura do procedemento administrativo.13.–O réxime local español. Principios constitucionais e regulación xurídica. Tipos de entidades locais.14.–O municipio. Concepto e elementos. Competencias municipais. A provincia: concepto, elementos e competencias.15.–A organización e funcionamento do municipio. O pleno. O alcalde. A Xunta de Goberno local. Outros órganos municipais.16.–Ordenanzas, regulamentos e bandos. Clases e procedemento de elaboración e aprobación.17.–A licenza municipal. Tipos. Actividades sometidas a licenza. Tramitación.18.–Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións administrativas.19.–Lei orgánica de forzas e corpos de seguranza. Funcións da policía local.20.–Lei de coordinación das policías locais de Galicia e normas de desenvolvemento. Réxime disciplinario: disposicións xerais e faltas disciplinarias.21.–A actividade da policía local como policía administrativa I. Consumo. Abastos. Mercados. Venda ambulante. Espectáculos e establecementos públicos.22.–A actividade da policía local como policía administrativa II. Urbanismo. Infraccións e sancións. A protección ambiental: prevención e calidade ambiental, residuos e disciplina ambiental.23.–A Lei de emergencias de Galicia: aspectos fundamentais.24.–Delitos e faltas. Circunstancias modificativas da responsabilidade criminal.25.–Persoas responsables: autores e cómplices. graos de perfección do delito.26.–Delitos cometidos con ocasión do exercicio dos dereitos fundamentais e das libertades públicas garantidos pola Constitución. Delitos cometidos polos funcionarios públicos contra as garantías constitucionais.27.–Delitos contra a Administración Pública.28.–Atentados contra a autoridade e as súas axentes. Desordes públicas.29.–Homicidio e as súas formas. Faltas contra as persoas.30.–Delitos e faltas contra o patrimonio e a orde socioeconómica.31.–Delitos contra a saúde pública. Tráfico de drogas.32.–Delitos contra a seguranza viaria. Faltas cometidas con ocasión da circulación de vehículos a motor. Lesións e danos imprudentes.33.–As penas. Concepto, clases: privativas de liberdade, privativas de dereito a multa. Clasificación pola súa gravidade: graves, menos graves e leves.34.–O atestado policial na Lei de axuizamento criminal. Concepto e estrutura.35.–Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais nas que pode incorrer o funcionario que efectúa unha detención. O procedemento de habeas corpus.36.–Lei de seguranza viaria. Regulamentos de desenvolvemento. Estruturas e conceptos xerais.37.–Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento.38.–Vehículos e transportes especiais. Cinto e casco de seguranza. Circulación por zonas peonís. Comportamento en caso de emergencia.39.–Sinais de circulación. Clasificación e orde de prioridade.40.–Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obligatorio.41.–Accidentes de circulacións: definición, tipos e actuacións da policía local.42.–Alcoholemia. Datos. A súa consideracions segundo a normativa vixente. Doutrina constitucional. Procedemento de averiguación do grao de impregnación alcohólica.43.–Estrutura económica e social de Galicia: demografía, economía, servizos públicos, sociedade civil, novas tecnologías, patrimonio ecolóxico, social e cultural.44.–Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.45.–Comunicación: elementos, redes, fluxos, obstáculos. Comunicación con superiores e subordinados. Equipos de traballo e atención á cidadanía.46.–Minorías étnicas e culturais. Racismo e xenofobia. Actitude policial ante a sociedade intercultural.47.–Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicción e atención coordinada ás vítimas.48.–O mando: concepto, estilos, calidades, trazos, regras e características do mando; mando relación con subordinados; técnicas redirección e reunións.49.–A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.50.–Deontoloxía policial. Normas que a establecen. A policía como servizo á cidadanía. Colaboración con outros servizos municipais. Arteixo, a 5 de decembro de 2013. O ALCALDE-PRESIDENTE Por delegación, Decreto n.º 989/2011 Asdo.: José María Sánchez Novo